***A Móri Többcélú Kistérségi Társulás Társulási Tanácsa (5 tagjának jelenlétében) – a döntéshozatalhoz előírt szavazatszámnak megfelelően – 5 igen (18249 fő lakosságszámot képviselve), 0 nem és 0 tartózkodás mellett az alábbi határozatot hozta:***

**Móri Többcélú Kistérségi Társulás**

**Társulási Tanácsának**

**4/2025. (I.30.) határozata**

**a Szociális Alapszolgáltatási Központ Alapító okiratának módosítása tárgyában**

1. A Móri Többcélú Kistérségi Társulás Társulási Tanácsa alapítói és irányító szervi jogkörében eljárva a Szociális Alapszolgáltatási Központ Alapító okiratát **2025. április 1. napjától** a határozat *1. mellékletében* foglaltak szerint módosítja.

2. A Társulási Tanács a Szociális Alapszolgáltatási Központ Alapító okiratát az 1. pont szerinti módosításokkal, a 2. mellékletben foglalt tartalommal egységes szerkezetbe foglalja, továbbá felhatalmazza az elnököt a határozat 1. mellékletét képező Módosító okirat aláírására és kiadására.

3. A Társulási Tanács felkéri az elnököt, hogy a Módosító okiratot és a módosításokkal egységes szerkezetbe foglalt Alapító okiratot a Magyar Államkincstár Fejér Vármegyei Igazgatósága részére küldje meg, kérve a módosítások törzskönyvi átvezetését.

Határidő: 2025.02.28.

Felelős: elnök(Önkormányzati Iroda)

Fenyves Péter

elnök

Kiadmány hiteléül: Dr. Taba Nikoletta

jegyző